Document ID: 31999D0685

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Οκτωβρίου 1999 που τροποποιεί την απόφαση 92/452/ΕΟΚ για την κατάρτιση των καταλόγων των ομάδων συλλογής εμβρύων και των ομάδων παραγωγής εμβρύων, οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα [κοινοποιηθείσα υπό τον αριθμό Ε(1999) 3108] (Κείμενο που παρουσιάζει ενδιαφέρον για τον ΕΟΧ) (1999/685/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικίδιων βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και ιδίως το άρθρο 8, Εκτιμώντας: (1) ότι η απόφαση 92/452/ΕΟΚ της Επιτροπής(2), όπως τροποποιήθηκε τελευταία από την απόφαση 1999/204/ΕΚ(3), καταρτίζει κατάλογο των ομάδων συλλογής εμβρύων και παραγωγής εμβρύων, οι οποίες έχουν εγκριθεί σε τρίτες χώρες για την εξαγωγή εμβρύων κατοικίδιων βοοειδών στην Κοινότητα· (2) ότι οι αρμόδιες κτηνιατρικές υπηρεσίες της Αργεντινής διεβίβασαν στην Επιτροπή κατάλογο των εγκεκριμένων αμάδων συλλογής εμβρύων και έχουν παρασχεθεί στην Επιτροπή εγγυήσεις σχετικά με την τήρηση, από τις εν λόγω ομάδες, των απαιτήσεων που διευκρινίζονται στο άρθρο 8 της οδηγίας 89/556/ΕΟΚ· ότι, κατά συνέπεια, είναι απαραίτητο να προστεθεί ο εν λόγω κατάλογος στον κατάλογο των εγκεκριμένων ομάδων του παραρτήματος της απόφασης 92/452/ΕΟΚ· (3) ότι οι αρμόδιες κτηνιατρικές υπηρεσίες της Αυστραλίας, του Καναδά και την Ηνωμένων Πολιτειών της Αμερικής έχουν διαβιβάσει αιτήματα για τροποποιήσεις των καταλόγων των ομάδων που είναι επίσημα εγκεκριμένες στο έδαφός τους για την εξαγωγή εμβρύων κατοικίδιων βοοειδών στην Κοινότητα· ότι, επομένως, απαιτείται η τροποποίηση του καταλόγου των εγκεκριμένων ομάδων· ότι έχουν παρασχεθεί στην Επιτροπή εγγυήσεις σχετικά με την τήρηση των απαιτήσεων που διευκρινίζονται στο άρθρο 8 της οδηγίας 89/556/ΕΟΚ· (4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα της απόφασης 92/452/ΕΟΚ, προστίθεται κατάλογος που αφορά την Αργεντινή, σύμφωνα με το παράρτημα της παρούσας απόφασης. Άρθρο 2 Στο παράρτημα της απόφασης 92/452/ΕΟΚ, οι κατάλογοι που αφορούν την Αυστραλία και τον Καναδά αντικαθίστανται σύμφωνα με το παράρτημα της παρούσας απόφασης. Άρθρο 3 Στο παράρτημα της απόφασης 92/452/ΕΟΚ, στον κατάλογο που αφορά τις Ηνωμένες Πολιτείες της Αμερικής, στη σειρά που αφορά την ομάδα συλλογής εμβρύων που είναι εγγεγραμμένη με αριθμό 92WI051: - στη στήλη 7, οι όροι "premium genetic services" αντικαθίστανται από τους όρους "ABS global", - στη στήλη 8, το όνομα "Lee Mathews" αντικαθίσταται από το όνομα "Dr Lori Nagel". Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 7 Οκτωβρίου 1999.

Classification Labels:
105
1934
311
986
703
36

Label Descriptions:
{"105": "ΚΤΗΝΟΤΡΟΦΙΑ", "1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 711
2479
3489
614
5962
3941

EuroVoc IDs (Expanded): 711
2479
3489
614
5962
3941

Dataset Source: meu

Split: train